40 ISIGIDIMI SAMAXOSA, MAY 1, 1885.

Ati amapepa apesheya umfo obalela ipepa ekutiwa yi Standard e Suakim ubetyelele e Jeddah, wafika indaba zokuwa kwe Khartoum kwelama Arab zingxengwe zanca- nywa, kuba zide zawela no Lwandle Olubomvu ukuya kwelama Arab apoke zibanjwa zisongezwa. Kude kutiwe ezindaba zatakazelwa kunene kulandawo yaqalwa kuyo lenkonzo ka Mahommet, babesiti namhla olu lupawu loku- qala, lulukulu lokoyiswa kobu Kristu yi Islamism. Nokoke ama Arab la akamamkele ncam lo Mahdi wase Soudan kuba bona besiti oyena ungowedinga u Mahdi ulindelwe ukuba avele e Mecca (Moka) oyena uya kwandulela u Messiah.

Kuke kwaqutyiswana nempi yama Arab nomkosi wama Ngesi opetwe ngu Sir John McNeil. Lomkosi ubusuka e Suakim, wafika wenza inqaba wakuba umayile ntandatu upumile e Suakim. Suke afunza ama Arab, yabumbana, atsho ade eza kungena pakati enqabeni, apo ke kwabanjwana ngezihlwita. Kutiwa lomadoda alwe ngobugora obukulu, ayekufela pakati kwalonqaba, kutiwa kona lomini kwabuko nabafazi kwanabantwana kulomkosi wawo. Kwafa inkamela ezima 500 kwakubi. Kunjaloke kulindelekile ululwo olukulu e Tamai, kuba ama Arab usapo lwawo selelugxotele kwezinye indawo, selesongele indawo yokuba aya kulwa adasuke afe onke kulondawo. Ngoka Wolseley ongalwanga, uyakuqala ehlotyeni ukulwa wona usapumle okwangoku.

Ingozi embi k Madagascar.—Iti i Watchman ye April 11, kuhle isaqwiti esisuke sasisanqa (Cyclone), sehla kwinyanga engu February kwintsuku ezi 24 nolwe 25 zalonyanga. lsiqiti sama Fulanise ekutiwa yi St. Mare, sipantse ukungabi namahlati, kwaza kanjalo kwatshabalala inqanawa zantlanu kunye nabebekuzo, kwanenye inqanawa yama Fulanise etshone nento yonke. Kanjalo kubeko isonakalo nase Tamatave, apo ite enye inqanawa kwa yama French ekutiwa yi Argo yaqaula apo ibibulekwe kona, yaqekeka kwe mu kwafa eyona inkulu inkosi yalo nqanawa kwanegosa. Kwaqekeka nezase Amelika ozi Hobart ne Clemence, kwaneye Talaspoti (transport) eyi Oise yama French, yatshabalala kanye. Kwatshona igqira kwa naba 11 kwi Oyise leyo. Zati nendawo inxenye ezi zima kuzo inqanawa, kwanozi ofisi zozimali ezirunyelwa ozimali neziyapi yatshetululwa yonke lonto. Tati induli eyintlabati ekutiwa yi Point Tanis, yashenxiselwa ngase- ntla ngenyawo ezimakulu mabini anamanci mane (240 ft.).

EZELIPEZULU.

Ukuzibulala.—Kutiwa u Private Mackenzie we 6th Inniskilling Dragoons uzidubule nge mfakadolo yake ngo- kuhlwa kwecawa etile.

Ukubadwa.—Ke kwafunyanwa umntu ontsundu endle enxwelerwe kakubi, ngati akakupumelela. Kubanjwe abantu abahlanu, abenze lonto kulomntu.

Ukubulawa kuka Pratt ngu Noris kwele Golide.— Uye wabanjwa kwelama Swazi umbulali lowo, wanikelwa kwi Mantyi yakona, kwi ofisi ekutiwa yi Devil’s Kantoor, i ofisi ka Batana.

Ubuhange,—Kute nga Cawa itile indoda emhlope isinga kwifama etile kwisitili se Pretoria, yati isahamba yeva. selilele pantsi, yake yawa isiduli, yati iqabuka yaye ibatyi nendulubatyi, kwanayo yonke imali yayo zinganeko. Lento yenzeka kwemaqanda imini, pakati ko 5 no 6 p.m. emaxe- sheni.

Ukupangwa.—U Mr. Richard Bedham ongumncedisi kutengisa emalikeni yase Kimberley uyawapangiwe, ute efika endlwini yake wafika kuyawa tutwe kwe tu impahla yake ezitulo nezinye ; kunjalo nje asikuko kokuqala oku ukupangwa kwake ngoluhlobo.

Kwelaba Hlambeli kuko ihesikwali (escort) eselimiselwe umteto wokuba izakusinga kwelipezulu, kude kuye kufika kwelama Ndebele kwa Mzilikazi, e Shoshong. Ihamba namadoda ayakuhamba ehlangana nenkosi zezozizwe ulaulo lo Rulumente wa Pesheya lufikelele kuzo.

Icebetshu lokusinda.—Kute ngomnye umhla umfana otile e Kimberley ogama lingu Brooklyn, e North Circular Road, wacola ukamba lwe oli, uteke akufika nalo ekaya wati kuba esiti yijam, wayitywakanisela nesonka, kwakunye nodade wabo. Babehle bahliwa kukufa bobabini,

bapambana intloko, basiwa e Hospitalini, igqira Iona lalisiti ababantu bangebefe kwaoko ukuba abatanga amafuta lawo bawagqitise emgceni womngcipeko ukuwatya.

icebetshu kwakona.—Kute e Dayimani indodana emhlope engu John Meiser, yayisebenza pezulu emantloko e Shaft ye Standard Company, suke bilikityi nantso isinga ezantsi, yasinda kukuti kanti ilungelelene nendawo enamanzi, tyumbu konake yaba iyasindake ngoko.

Ukuxonywa.—Edayimani kusand’ ukuxonywa umfo ontsundu ogama lingu Charley, ngokubulala ifama elingu Nikolas Van der Westhuzen. Wayebanjwe esiba ipesi ngu mfi lowo, kwasekuzuzana, kwatike kulomigungqo, wamanya amahlanza, watsho wamosela, wawenza maninzi pakati kwaba kuyapela.

Elinye icebetshu.—Kute e Dayimani ngamhla utile kule nyanga ifileyo kwaza kushunyayelwa ukuba kubonwe umntu efele kula nkalo kutiwa yi Scholtz’s Neck, selede wafihlwa nokufihlwa. Liyile igqira elingu Dr. Grimmer ne Mantyi u Mr. Bradshaw, bafike okunene siko esisidumbu somntu ofileyo, kwati xa igqira liza kumqangqulula leva ukuba umntu usapefumla, lavakala lisiti ku Mantyi make kuze ikali asiwe ekaya lomntu. Okunene ke esiwe kona wanikwa imicizana, ugqityelwe esaquba kakuhle, nakuba esate ti, engabazi nabo bantu babembulala. Waye selefunjwe ngamatye ngapezulu kuba kwakuse kuncanyiwe.

Ingozi embi.—Indodana egama lingu Snyman yenzaka- liswe zinkabi bekuya kuvunwa umbona. Bekufakwe imiqalwa emitandatu, nambini ezindala. Suke yangumdabazo ke lowo, kuba kumhlana ziyivayo ingxolo yenqwelo emva kwazo, waya wawa u Snyman, zafike zaxovula ngapezulu, kwafikwa seleqaukile.

Lati ucingo elatyala lokubulawa kuka Honey, nokuba- njwa ko Niekerk no Ciliers lisaqutywa. Isicaka sika Honey sivelise ubunqina obute batyeba kanye, bufike babonakalisa mhlope ukuba u Diederecks no Adrian de la Rey ngabambulalayo okunene, wada wati yena u Dela Rey okwake ukumpata kakubi u Honey kwancama ukuba kubi. Ama Bulu awayeko lomini aye 28. Litsho lati inqina, u Niekerk wayesazana nokubulawa kuka Honey.

Ukubulala kotywala.—Liti ipepa lase Dayimani kute ngamhla utile kwakuselwa utywala, kusotiwa nomlilo ngamadoda asesitandatwini e Du Toits Pan e Zikwatini (compounds) aye emane exoxa ngembodlela ye Kep Smoko. Ute omnye ukusola kwake wanxotisa, kwatike ngalonto axabana amabini amadoda. Aselequbulana kwaoko, kwa- bambana ngemizamo, wati lowo woyisileyo wakuhlala kwa- seziko Ute Iowa ubengati woyisiwe wakupa kunene wati ntlilikiti ngasemva entloko, watsho wawa eziko ngentloko. Suke endaweni yokumopula eziko kwatiwa du kwakunye nalowo umbetileyo. Ange etshe wagqibela ukuba akudange kufike umlungwana amopule eziko, aze kanjalo aye kushumayela ema Poliseni. Kutiwa umfo lowo utshe ngo- hlobo olubi, ekutiwa umlomo lo lushenxa olusuke lwade lwakufupi nendlebe.

INTLAULELO YE “SIGIDIMI.”

April, 1885.

|  |  |  |  |  |
| --- | --- | --- | --- | --- |
| Igama | Umlambo. | Ihlaulelwe. |  | Inani. |
|  |  |  |  | £ | s | d |
| Rev. D. Ntlabati | Peddle | Sept. | 1885 | 0 | 2 | 6 |
| Mr. N. Daniel | Caba | Dec. | „ | 0 | 15 | 0 |
| „ B. J, Sampson | Tarkastad |  ,, | ,, | 0 | 2 | 6 |
| Rev. J. H. Hartmann | Raziya | ,, |  | 0 | b | 0 |
| Miss M. A. Kawa | Peddie | June |  | 0 | 3 | 0 |
| Mr. John M. Vimbe | Kokstad | Dec. |  | 0 | 5 | 0 |
| Miss A. Ganandana | Burnshill | „ |  | 0 | 3 | 9 |
| Rev. J. Mtimkulu | Keiskama | April | 1886 | 0 | 5 | 0 |
| Mr. Tuis Kasana | Gala | Dec. | 1885 | 0 | 14 | 6 |
| ,, Tim Mayisela | Herschel | June | 1884 | 0 | 5 | 0 |
| ,, Mandi Cele | Beaconsfield | Dec. | 1885 | 0 | 5 | 0 |
| ,, F. A. Radcliffe | Fort Beaufort | April | „ | 0 | 10 | 0 |
| ,, Africa Cindi | Sloetfontein | Dec. | ,, | 0 | 5 | 0 |
| Rev. O. Padel | Tinana | ,, |  | 0 | 3 | 9 |
| Mr. Zibi |  ,, |  |  | 0 | 3 | 9 |
| „ Jan Nkwali |  ,, | ,, |  | 0 | 3 | 9 |
| „ John Nakin |  ,, |  |  | 0 | 3 | 9 |
| „ John Ndawo |  ,, |  |  | 0 | 3 | 9 |
| I M. Mandu | ,, | \*\* | ” | 0 | 3 | 9 |

Elipepa lishicilelwa E-Lovedale Institution ekuqalekeni
kwenyanga.